Analiză

Numărul sosirilor turiştilor străini în primul semestru s-a situat la 1,2 milioane, în scădere cu 5,3% faţă de perioada similară a anului trecut, arată calculele ZF pe baza datelor de la Institutul Naţional de Statistică. Cea mai mare scădere a numărului de turişti străini dintre judeţele care atrag cei mai mulţi vizitatori de peste hotare se află Mureş (minus 13%), Cluj (minus 11%) şi Braşov (minus 8%). Singurul judeţ care a atras mai mulţi turişti străini din top zece este Constanţa, care a înregistrat un număr de peste 27.000 de vizitatori de peste hotare, în creştere cu 18% faţă de prima jumătate a anului 2018. Bucureştiul atrage cei mai mulţi turişti străini, adică 550.000 în prima jumătate a anului, minus 5,4% faţă de prima parte a anului trecut.